**Kritériá pre výber projektov**

**Program Slovensko 2021– 2027**

Poskytovateľ: Ministerstvo životného prostredia Slovenskej republiky

Časť Programu Slovensko 2021 - 2027, na ktorú sa kritériá pre výber projektov uplatňujú:

**Špecifický cieľ**: RSO2.5 Podpora prístupu k vode udržateľného vodného hospodárstva (KF, EFRR)

Opatrenie: 2.5.1 Výstavba stokovej siete a čistiarní odpadových vôd v aglomeráciách nad 2 000 EO v zmysle záväzkov SR voči EÚ

Opatrenie: 2.5.2 Podpora infraštruktúry v oblasti nakladania s komunálnymi odpadovými vodami v aglomeráciách do 2 000 EO so zameraním najmä na územia prioritné z environmentálneho hľadiska mimo dobiehajúcich regiónov

Opatrenie 2.5.4 Výstavba verejných vodovodov v obciach nad 2000 obyvateľov a v obciach do 2 000 obyvateľov mimo dobiehajúcich regiónov za podmienky súbežnej výstavby alebo existencie infraštruktúry na nakladanie s komunálnymi odpadovými vodami

**Špecifický cieľ:** RSO 2.4 adaptácie na zmenu klímy a prevencie rizika katastrof a odolnosti s prihliadnutím na ekosystémové prístupy (KF)

Opatrenie 2.4.4 Preventívne opatrenia na ochranu pred povodňami viazané na vodný tok

**Špecifický cieľ**: RSO2.7. Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženie

všetkých foriem znečistenia (KF)

Opatrenie 2.7.7. Zabezpečenie prieskumu, sanácie a monitorovania environmentálnych záťaží

**Typ projektov**: fázované projekty

Pri výbere predmetných fázovaných projektov budú uplatnené výhradne požiadavky podľa čl. 73 nariadenia o spoločných ustanoveniach[[1]](#footnote-1), a to v súlade s dokumentom Všeobecná metodika a kritériá použité pre výber projektov, ktorý vypracoval riadiaci orgán pre Program Slovensko 2021 – 2027 („PSK“) a ktorý bol schválený Monitorovacím výborom pre PSK na jeho zasadnutí 31.5.2023.

Tento zjednodušený prístup reflektuje na skutočnosť, že pri výbere týchto projektov nedochádza k súťaži.

Z uvedených dôvodov nebudú pri výbere predmetných fázovaných projektov uplatňované žiadne vecné kritériá pre výber projektov.

1. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku, ÚV EU L231, 30. júna 2021 [↑](#footnote-ref-1)